老撾

老撾，又叫做寮國，全名，係中南半島上面一個內陸國，面積23.68萬平方公里，毗連中華人民共和國、柬埔寨、越南、緬甸同泰國，2021年人口733萬8千。曾經係真臘王國一部份，而家響東南亞地區當中僅有兩個重行緊社會主義嘅國之一。

老撾入咗東南亞國家聯盟卅幾年，首都係永珍，永珍有座友誼大橋跨過湄公河將渠同泰國相連。

政治 
老撾唯一嘅合法政治實體係老撾人民革命黨。國家政策的決嘅一般由政治局同中央委員會進行，最後再由國會通過。目前老撾人民革命黨總書記兼國家主席係，國家副主席係同，政府總理係，國會主席係。

老撾全國分為17省同1直轄市永珍。省下設「鄉」同「村」。

旗 

老撾旗以紅、藍、白爲主色。藍色象徵富饒，紅色象徵革命，白色圓圈象徵團結同光明嘅未來，同時代表圓月，象徵皎潔明月高掛喺湄公河嘅上空。呢支旗原本係老撾愛國戰線嘅旗。

治安 
大部份老撾人都純樸熱情，但係隨住旅遊業慢慢發展，偷嘢、呃遊客同埋托高價錢嘅情況都越來越多。另外，長年嘅戰爭搞到老撾東部重有唔少地雷、炸彈等未爆炸武器。

種族 
根據老撾政府嘅官方數字，老撾全國有49個民族，根據唔同嘅居住地區分為三大族系：住喺平原地區嘅老龍族、住喺丘陵高原地區嘅老聽族同埋住喺高山地區嘅老松族。呢三個民族嘅服飾都印咗喺1,000老撾基普嘅銀紙正面。目前老龍族係老撾最主要嘅族群，約佔老撾人口嘅一半。

宗教 
老撾人以信南傳佛教為主，一小部份信基督教或者伊斯蘭教。

語言 
老撾話係老龍族嘅語言，亦係老撾嘅官話。喺老撾上寮、中寮、下寮三個方言區入面，以中寮嘅萬象話爲標準。英文喺老撾唔算普及，剩係喺永珍、龍帕邦、四千島等旅遊業較發達嘅地區先至比較通行。喺北部接近中國邊境嘅城鎮，用普通話可能重容易有人應。

攷